Dyan Cannon

Dyan Cannon (født som Samile Diane Friesen 4. januar 1937 i Tacoma i staten Washington i USA) er en amerikansk skuespillerinne,  filmregissør, manusforfatter, filmklipper og filmprodusent. Hun er blitt Oscar-nominert tre ganger.

 Liv og virke
 Bakgrunn 
Dyans russiskfødte mor, Claire (født Portnoy), var husmor, og faren, Ben Friesen, solgte livsforikringer. Dyan ble oppdratt i den jødiske tro, som hennes mor tilhørte; faren var baptist. Hun gikk på West Seattle High School. Hennes yngre bror var jazzbassisten David Friesen.

Karriere
Etter to års collegestudier flyttet hun til Los Angeles der hun begynte å arbeide som en modell. Hun hadde noen mindre roller i fjernsyn på begynnelsen av 1960-tallet.

Cannon giftet seg i 1965 med den 33 år eldre skuespilleren Cary Grant. Sammen fikk de datteren Jennifer Grant i 1966. Ekteskapet varte i tre år, og skilsmissen i 1968 førte til en langvarig krangel om foreldreretten til datteren. I 1985 giftet hun seg med Stanley Fimberg, men de skilte lag i 1991.

Etter skilsmissen med Grant medvirket Cannon i Bob & Carol & Ted & Alice. For denne skildringen ble hun nominert til både Oscar og Golden Globe. I 1977 ble hun nominert for andre gang, og denne gangen for kortfilmen Number One. Sin tredje Oscarnominasjon kom tre år senere med Himmelen kan vente; hun ble nominert til beste kvinnelige birolle og vant prisen i den tilsvarende Saturn Award-kategorien. (søk på Dyan Cannon)

På 1980-tallet medvirket hun i filmer som i Honeysuckle Rose (1980), Dødsfellen (1982), Caddyshack II (1988) og mange TV-filmer. På 1990-tallet hadde hun blant annet roller i Hodeløse forviklinger og Out to Sea (begge i 1997) og i TV-serien Ally McBeal.

For bidragene sine i filmbransjen har hun fått en stjerne på Hollywood Walk of Fame.

Cannon, som er av jødisk herkomst, ble born again kristen, og vertinne for God's Party with Dyan Cannon & You.

 Filmografi (utvalg) 
 1960 – The Rise and Fall of Legs Diamond
 1969 – Bob & Carol & Ted & Alice
 1971 – The Love Machine
 1973 – Shamus
 1973 – Mordleken
 1978 – Den rosa panteren tar hevn
 1978 – Himmelen kan vente
 1982 – Author! Author!
 1982 – Dødsfellen
 1985 – Jenny's War
 1988 – Caddyshack II
 1991 – Jailbirds
 1994 – Kiss of a Stranger
 1997 – Hodeløse forviklinger
 2003 – Kangaroo Jack

 Litteratur 
 Strodder, Chris (2000) Swingin' Chicks of the 60s, San Rafael, California: Cedco Publishing, ISBN 0768322324, s. 64-65

 Referanser 

 Eksterne lenker 



Kategori:Oscar-nominerte skuespillere
Kategori:Skuespillere fra USA
Kategori:Filmregissører fra USA
Kategori:Filmprodusenter fra USA
Kategori:Manusforfattere fra USA
Kategori:Filmklippere fra USA
Kategori:Personer fra Seattle
Kategori:Personer fra Tacoma